המוטנטים החדשים (סרט)

המוטנטים החדשים (באנגלית: The New Mutants) הוא סרט אימה וגיבורי-על אמריקאי בלייב אקשן של אולפני המאה ה-20. את הסרט ביים ג'וש בון, לפי תסריט אותו הוא כתב עם קנייט גוואלת'ני. הסרט מבוסס על הקומיקס "המוטאנטים החדשים" בהוצאת חברת ההוצאה לאור מארוול קומיקס, ומהווה החלק ה-13 והאחרון בסדרת סרטי "אקס-מן". הסרט יצא לאקרנים בבתי קולנוע באוגוסט 2020, אחרי שסבל מדחיות רבות מאז 2018. בישראל הוקרן הסרט בשירות הVOD באפריל 2021. כלואים במתקן חשאי בניגוד לרצונם, קבוצת מתבגרים מוטאנטים נאלצים להתמודד עם כוחותיהם המסוכנים וסודות אפלים מעברם. דניאל 'דני' מונסטאר, נערה אמריקאית מבני שאיין, נמלטת מאסון שהחריב את השמורה בה חיה, במהלך סופת טורנדו. אביה ויליאם מסתיר אותה לפני שדמות מסתורית הורגת אותו והיא נותרת הניצולה היחידה. אחרי שאיבדה הכרתה היא מתעוררת בבית חולים המנוהל על ידי ד"ר ססיליה רייס. רייס מתעמתת עם דני, אומרת לה שהיא מוטאנט וממליצה לה להישאר בבית החולים עד שתושג שליטה על יכולותיה. דני מתוודעת לארבעה נערים צעירים אחרים; סמואל "סם" גוטרי, איליאנה רספוטין, רוברטו "בובי" דה קוסטה וריין סינקלייר. רייס הביאה כל אחד מהם לבית החולים לאחר שכולם עברו אסון. סם הוריד מכרה שלם על אביו ועמיתיו לעבודה, רוברטו שרף את חברתו למוות, ריין נמלטה מכפרה השמרני מבחינה דתית לאחר שסומנה כמכשפה ואיליאנה נרדפה על ידי עברה כעבד. כולם מגלים יכולות מוטנטיות וסיוטיהם מתבטאים בתור יצורים מאיימים המכונים "אנשי החיוך"; רוברטו יכול לתפעל אנרגיה סולארית, סם יכול לטוס במהירות הסילון, לאיליאנה יש כוחות כישוף בין-ממדיים והליקנתרופיה של ריין מאפשרת לה להפוך לזאב. רייס עצמה היא מוטנטית רבת עוצמה ששומרת על המטופלים שלה בתוך המתקן בכך שהיא מקיפה אותו בשדות כוח בלתי שבירים. חמשתם מאמינים שהם מאומנים להצטרף לאקס-מן ומכאן הפיקוח הקפדני, כמו גם רייס שמזכירה להם שהם נחשבים מסוכנים ולא צריכים לעזוב עד שהם יצליחו לשלוט ביכולותיהם. דני מתיידדת מיד עם ריין, ובסופו של דבר יוצרת עמה קשר רומנטי, ואילו איליאנה מתנגדת לדני. כשדני נאבקת חזרה, היא מגלה שחברתה היחידה של איליאנה היא בובת יד של דרקון סגול אותו היא מכנה "לוקהיד". עד מהרה, כולם מתחילים לחוות חזיונות מחרידים על הטרגדיות שעברו, שאחד מהם מביא לסימונה של ריין בצוואר. איליאנה מסיקה שהחזיונות הם תוצאה של כוחותיה של דני שמתגלים; יש לה את היכולת ליצור אשליות על בסיס הנפש של האדם. רייס מתייעצת עם מעסיקיה, תאגיד אסקס, המורה לה לאסוף את הדנ"א של דני ולהרדים אותה. כשרייס לוקחת את דני, ריין חושדת שמשהו לא בסדר. איליאנה וסם מותקפים על ידי אנשי החיוך בזמן שרוברטו מנסה לפרוץ את המחסום, שהתכווץ. דני משתמשת בכוחותיה כדי ללמוד על כוונותיה האמיתיות של רייס לפני שריין מגיעה בצורה של זאב למחצה מכה את רייס ומכריחה אותה לברוח. החמישה מתארגנים מחדש ומבינים שכדי לברוח, עליהם להרוג את רייס כדי לשלול את שדות הכוח ממקור הכוח שלהם. הם מוצאים אותה ורייס לוכדת אותם ומגלה שהיא מכשירה אותם להיות רוצחים עבור אסקס. לפני שהיא מספיקה למחוץ את דני למוות, ישות, דב שדים, שעקבה אחר דני והייתה הסיבה האמיתית שהשמורה שלה הושמדה, מגיעה וזוללת את רייס. איליאנה מזמינה את כוחותיה לקפוץ בין "לימבו" ומגייסת גרסה אמיתית של לוקהיד שתתמודד עם דוב השדים. בסופו של דבר, סם ורוברטו מצטרפים לקרב ומתגברים על חוסר הביטחון שלהם בתהליך. ריין מנסה להגיע אל דני מחוסרת ההכרה עד שהיא נאלצת להילחם בדוב השדים לבדה. דני פוקדת את רוח אביה, שמעודד אותה להתמודד עם הפחד שלה. דני מתעוררת ומתעמתת עם דוב השדים, מרגיעה אותו בכניעה ומאפשרת לו לנוח. עם חלוף היום, הקבוצה, שכעת מכנה את עצמה "המוטאנטים החדשים", לומדת ששדה הכוח נמצא למטה והם יוצאים יחד לעבר הלא נודע. אניה טיילור-ג'וי - איליאנה רספוטינה/מג'יק: מוטאנטית רוסיה צעירה בעלת יכולות קסם ומיסטיקה נרחבות. מייזי ויליאמס - ריין סינקלר/וולפסביין: מוטאנטית סקוטית צעירה בעלת היכולת לשנות צורה לזאב אימתני. בלו האנט - דניאל מונסטאר/מיראז': מוטאנטית אמריקאית ממוצא אינדיאני צעירה בעלת יכולות קסם וטלפתיה. הנרי זאגה - רוברטו דה קוסטה/סאן-ספוט: מוטאנט ברזילאי צעיר בעל היכולת להקרין אנרגיה סולארית ובכך ליצור להבות אש ולעוף. צ'ארלי היטון - סאם גאתרי/קאנונבול: מוטאנט אמריקאי צעיר בעל היכולת לשחרר אנרגיה תרמו-כימיקלית. אליס בראגה - ססיליה ריס: מוטאנטית ברזילאית המתמחה ברפואה ובעלת היכולת ליצור סביבה שדה ביו-פסיופיסמי המגן עליה מפני סכנות. בנוסף, תומאס קי מופיע כאביו של סם גוטרי, תומאס, בעוד שהאפי אנדרסון גילם את הכומר קרייג מהכפר של ריין, שניהם תוצאה של אשליות שיצרה דני. אנשי החיוך מגולמים פיזית על ידי דסטין צ'ייתאמר בעוד שמרילין מנסון דובב את קולם. ב-2014, מיד לאחר שסיים לעבוד על "אשמת הכוכבים", הבמאי ג'וש בון, יחד עם חברו הטוב ביותר התסריטאי קנייט גוואלת'ני, הגיש לחברת ההפצה פוקס המאה ה-20, בעלת הזכויות על זיכיון ה"אקס-מן", סלילי סטוריבורד במטרה להמחיש את תוכניתו ליצירת סרט קולנועי אודות קבוצת גיבורי-העל "המוטאנטים החדשים". לאחר שסיימון קינברג, המפיק האחראי על הזיכיון, מצא עניין רב בתוכניתו של בון, במאי 2015, בון נשכר לביים, ולכתוב יחד עם גוואלת'ני, את הסרט, אשר יהווה ספין אוף לסדרת הסרטים המרכזית. בזמן עבודתו על טיוטת התסריט הראשונה, בון שלח את החומרים אל ביל סיאנקייביץ', מאייר הקומיקס עליו נקבע כי הסרט יתבסס, שהביע שביעות רצון מהחומרים. במרץ 2016, קינברג עדכן בדבר מצב ההפקה כי בון וגוואלת'ני עובדים בשלבים אלו על התסריט, וציין כי "כמעט בדיוק כמו ש'דדפול' עשה, הסרט יחרוג מהנורמות אותן קבעה סדרת הסרטים המרכזית וייפנה לכיוון עצמאי וייחודי משלו". בערך באותו הזמן, נודע כי הקבוצה תכלול את דמויותיהם של מג'יק, וולפסביין, מיראז', סאן-ספוט וקאנונבול, וכי השחקניות אניה טיילור-ג'וי ומייזי ויליאמס נשקלות לגילום שתי הראשונות, בהתאמה, וכן גם כי גרסאותיהם של ג'יימס מק'אבוי ואלכסנדרה שיפ לפרופסור X ולסטורם עתידות להופיע. במאי, קינברג ציין כי בתקוותו להתחיל את שלב הצילומים בתחילת 2017. עוד באותו החודש, נחשף כי דמותו של וורלוק צורפה לקבוצה. באוגוסט, נודע כי סקוט ניוסטדטר ומייקל וובר, אשר עבדו עם בון על "אשמת הכוכבים", הצטרפו למלאכת הכתיבה. בון ציין כי ניוסטדטר ווובר הצטרפו על מנת להשגיח על המלאכה ולכתוב טיוטה נוספת, בזמן שהוא וגוואלת'ני היו עסוקים בפרויקט אחר. בנובמבר, נודע כי טיילור-ג'וי וויליאמס אכן לוהקו לדמויותיהם של מג'יק ווולפסביין, וכי נאט וולף מועמד לגלם את דמותו של קאנונבול. בנוסף, הוכרז כי הנבל "דוב שד (Demon Bear)" ישמש כאנטגוניסט. קינברג ציין כי הסרט יהיה בסגנון "צעיר-מבוגר" ("young-adult style"), והוא תואר כ"סטיבן קינג פוגש את ג'ון יוז בסרט אימה". עוד על כך, בון ציין כי הסרט יתבסס על ריצת הקומיקס של כריס קלרמונט משנות ה-80, ונאמר כי הוא יהיה נאמן למקורותיו. באפריל 2017, החל שלב הפרה-פרודקשן. במקביל, פוקס אישרה כי הסרט ייקרא "המוטנטים החדשים", וכן הכריזה כי הוא ייצא לאקרנים ב-13 באפריל 2018. כמה שבועות לאחר מכן, בתחילת מאי, ליהוקן של טיילור-ג'וי וויליאמס אושר בצורה רשמית, וצוין כי נעשים חיפושים אחר שחקנים ברזילאים ואינדיאנים אמריקאים לגילום דמויותיהם של סאן-ספוט ומיראז', על מנת להיות תואמים למוצאם האתני המקורי כמה שיותר. בנוסף, דמותו של פרופסור X הוצאה ווולף החליט לוותר על גילום דמותו של קאנונבול. באמצע מאי, נודע כי הסרט יופק על ידי קינברג, קרן רוזנפלט ולורן שולר דונר, וכי גם דמותה של סטורם הוצאה. בנוסף, בון ציין כי הסרט יהיה "חריג" בסוגת גיבורי-העל בציינו כי "לא יהיו חליפות צבעוניות ומלאות קסם, וגם לא יהיו נבלי-על שמנסים להשמיד את העולם - אנחנו מנסים לעשות משהו מאוד שונה". בסוף מאי, צ'ארלי היטון לוהק כקאנונבול. בתחילת יוני, הנרי זגה לוהק כסאן-ספוט, ובלו האנט כמיראז'. בסוף החודש, אליס בראגה לוהקה כססיליה ריס, לאחר שרוזריו דוסון החליטה לוותר על התפקיד. עוד בטרם החל שלב הצילומים, בון, יחד עם האמנית אשלי ר. גילורי, יצר סטוריבורד מפורט לכל סצנה בסרט, זאת על מנת לסדר את תוכניותיו ולהגיע לצילומים בכל המוכנות האפשרית. מולי יוז נשכרה לשמש כמעצבת הפקה ופיטר דמינג נשכר לשמש כצלם, כשטרם נודע עומדו של התקציב. שלב הצילומים החל ב-10 ביולי 2017 בבוסטון, תחת השם "Growing Pains". בהשפעתו של וס קרייבן, בון השתדל לעשות את מרבית האפקטים המיוחדים באותנטיות פיזית ולא בצורה ממוחשבת, ורק בחלקים בודדים נעשה שימוש במסך כחול. הצילומים נסתיימו ב-16 בספטמבר. רוב סאליבן נשכר לשמש כעורך. נייט וולקוט ומייק מוגיס נשכרו להלחין את הפסקול. לאחר תום שלב הצילומים, בספטמבר, יו"ר ומנכ"ל פוקס סטייסי סניידר שייכה את הסרט לסוגת האימה ובפרט בית רדוף, וכן ציינה את השפעותיו מ"מועדון ארוחת הבוקר" ו"קן הקוקייה" ודמיונו ל"הניצוץ". באוקטובר, בון ציין כי מוטיבי האימה מושפעים מ"סיוט ברחוב אלם 3: לוחמי החלומות", וכן הכריז על הוצאת דמויותיהם של וורלוק ודב השדים ועל כך שהעלילה תתרחש בימי ההווה (אם כי בפועל דב השדים כן נכלל בעלילה). בינואר 2018, הוכרז כי צאתו של הסרט לאקרנים נדחתה ל-22 בפברואר 2019. לאחר הקרנת מבחן, בה הסרט זכה לביקורות חיוביות אם כי סבירות בלבד ("tested well but not great"), הוחלט לצאת לצילומי השלמה ולבצע שינויים בעריכה על מנת להפוך אותו למפחיד יותר, זאת בעיקר בהשפעת הצלחותיהם האחרונות של "זה" ו"תברח". בפברואר, ויליאמס סיפרה כי עם הכניסה לשלב הפוסט-פרודקשן והעריכה עלה החשש שהסרט לא יצליח להיות מוכן לקראת התאריך המקורי שנקבע לו, היות שנדרשה עבודת מסיבית על האפקטים החזותיים, ועל כן היא ציינה כי הדחייה הייתה הכרחית לשיפור הסרט. סיבה נוספת לדחייה הייתה במישור הכלכלי, המפיצה לא רצתה להתחרות עם "דדפול 2" שהיה עתיד לצאת לאקרנים בסמוך. הצילומים נקבעו לאמצע השנה, ונודע כי חלון הזמן שנוצר ינוצל להוספת דמות לסרט. במרץ, לאחר שכבר הושלמה העבודה על הסרט, יציאת הסרט נדחה פעם נוספת, הפעם ל-2 באוגוסט בעקבות התפרצות נגיף קורונה-ווהאן ולבסוף הוקרן בבכורה ב-28 באוגוסט 2020. בימים שקדמו ליציאתו של הסרט, כמה אתרים ועיתונים גדולים, ביניהם RogerEbert.com, IndieWire, The A.V. Club ו"ההבוסטון גלוב" סירבו לכתוב ביקורות על הסרט וציינו את היעדר הקרנות מבחן לעיתונאים בבידוד או שיתוף קישורים לצפייה דיגיטלית וציינו כי לא בטוח להשתתף בהקרנה ציבורית מסורתית בשל התמשכות מגפת הקורונה. הסרט הרוויח 7 מיליון דולר בארצות הברית ו-2.9 מיליון דולר בשאר העולם, בסכום כולל של 9.9 מיליון דולר. טרם התפרצות נגיף הקורונה בארצות הברית, הוערך שהסרט יכניס כ-20 מיליון דולר בארצות הברית ממכירות כרטיסים. אך בעקבות ההגבלות שהוטלו לפתיחת חלק מבתי הקולנוע ההערכה השתנתה והוערך שהסרט יכניס 5–10 מיליון דולר מתוך 2,412 בתי קולנוע בסוף השבוע הראשון להקרנתו. הסרט הרוויח ביום הראשון 3.1 מיליון דולר, כולל 750,000 דולר מהקרנות מקדימות כמה ימים קודם לכן. הסרט הכניס עוד 7 מיליון דולר וסיים בראש טבלת שוברי הקופות. עם 62% מבתי הקולנוע הפתוחים במדינה (הפועלים בקיבולת של 25-50%), 66% מהקהל היה גברים, כאשר 61% היו בגילאי 18–34. מחוץ לארצות הברית, הסרט יצא לאקרנים בעשר מדינות והרוויח 2.9 מיליון דולר בסוף השבוע הראשון שלו, כולל 1.1 מיליון דולר בצרפת, 500 אלף דולר בספרד ו-400 אלף דולר בטייוואן. ג'ורדן מינצר מ"הוליווד ריפורטר", כתב כי עיבודו של הבמאי ג'וש בון לסדרת הקומיקס של מארוול הוא "סרט של מארוול בפני עצמו, תוך התייחסות מעורפלת לסרטי הקומיקס של מארוול. זיכיון אקס-מן מנסה לעמוד בפני עצמו. למרבה הצער זה קורה לעיתים רחוקות, גם אם שלישיית הסרטים המובילים של נשים צעירות וקשוחות מצליחה לתת לז'אנר השולט של גברים טוויסט נשי." פיטר דבריג' מאתר וראייטי אמר כי "למרות כל ההתערבות וההפרעות שעבר על פי הדיווחים הסרט, המוטנטים החדשים מרגישים די קוהרנטיים בסופו של דבר. מה שהוא לא משיג הוא אישיות בלתי נשכחת בפני עצמה." בארי הרץ מהגלוב ומייל העניק לסרט ציון 1.5 מתוך 4 כוכבים וכתב כי הסרט נכשל בהצגת סיפור קוהרנטי. היוצר המשותף של הקומיקס, בוב מק'לאוד, הביע את אכזבתו מהסרט על כך שתיאר את הדמויות באופן לא מדויק, כולל הלבנת רוברטו, שהוא כהה עור בקומיקס. הוא גם מתח ביקורת על שגיאות כתיב בשמו (MacLeod במקום McLeod). בון ולי הציגו את הסרט במקור לקינברג המפיק כראשון בטרילוגיה. באוקטובר 2017 בון אמר כי הדמויות וורלוק וקארמה יופיעו בהמשכונים. בדצמבר, בון ולי חשפו שהם מעוניינים לצלם את סרט ההמשך הראשון בברזיל וכי אביו של סאן-ספוט עמנואל דה קוסטה יגלם תפקיד בזיכיון. במרץ 2019 רכשה דיסני רשמית את פוקס וזכתה בזכויות העיבוד למספר דמויות של מארוול קומיקס עבור אולפני מארוול, כולל המוטאנטים החדשים. סרטי מארוול שפוקס פיתחה הוקפאו. במרץ 2020 הצהיר בון כי אף שלא היה זה סביר שניתן יהיה ליצור סרט המשך של המוטנטים החדשים כעת, לאחר ששולבו דמויות האקס-מן ביקום הקולנועי של מארוול, הוא עדיין מקווה שהסרט יצליח דיו כדי לאפשר הפקת סרט המשך. באוגוסט 2020, אישר בון כי אין תוכניות לשלב את המוטנטים החדשים ביקום הקולנועי של מארוול. כשהוא הסביר את תוכניותיו לסרט ההמשך, אמר בון שהוא רוצה שכל סרט בטרילוגיה יהיה סרט אימה מסוג אחר. הסרט הראשון הוא "סרט אימה על-טבעי". הסרט השני תוכנן כסרט פלישת חייזרים בהשתתפות וורלוק והסרט השלישי כסרט אימה אפוקליפטי בהשראת קרוסאובר הקומיקס משנת 1989, קשת הסיפור "תופת". בון אישר שעלילת הסרט השני מתוכננת להתרחש בברזיל ולכלול את אנטוניו בנדרס בתפקיד עמנואל דה קוסטה. קארמה אמורה הייתה להופיע כדמות נבל בתחילה, אך הייתה מצטרפת למוטנטים החדשים בסוף הסרט לצד ורלוק. בון הוסיף כי קשריו של עמנואל דה קוסטה למועדון הלפייר היו נחקרים בסרט ההמשך הראשון. בון רצה שסשה ברון כהן יגלם את ורלוק באמצעות טכנולוגיית לכידת תנועה ושוחח על התפקיד עם כהן במהלך הפקת הסרט הראשון. מדיה וקבצים בנושא המוטנטים החדשים בוויקישיתוף אתר האינטרנט הרשמי של המוטנטים החדשים המוטנטים החדשים, ברשת החברתית פייסבוק המוטנטים החדשים, ברשת החברתית אקס (טוויטר) המוטנטים החדשים, ברשת החברתית אינסטגרם "המוטנטים החדשים", במסד הנתונים הקולנועיים IMDb (באנגלית) "המוטנטים החדשים", באתר AllMovie (באנגלית) "המוטנטים החדשים", באתר Rotten Tomatoes (באנגלית) "המוטנטים החדשים", באתר Box Office Mojo (באנגלית) "המוטנטים החדשים", באתר Metacritic (באנגלית) "המוטנטים החדשים", באתר אידיבי "המוטנטים החדשים", באתר דיסני+ סרטים (באנגלית) "המוטנטים החדשים", במסד הנתונים הקולנועיים KinoPoisk (ברוסית) The New Mutants details revealed: X-Men franchise goes horror, ‏Entertainment Weekly, ‏25 במאי 2017 Borys Kit, ‏Anya Taylor-Joy, Maisie Williams Set to Star in 'X-Men' Spinoff 'New Mutants' (Exclusive)‎, ‏The Hollywood Reporter, ‏11 במאי 2017 Borys Kit, ‏Fox's 'New Mutants' Casts Newcomer Blu Hunt in Danielle Moonstar Role (Exclusive)‎, The Hollywood Reporter, ‏2 ביוני 2017 Amanda N'Duka, ‏‘New Mutants’: Henry Zaga Set To Play Sunspot In ‘X-Men’ Spinoff‎, Deadline, ‏1 ביוני 2017 Matt Goldberg, ‏‘New Mutants’ Finds Its Cannonball with ‘Stranger Things’ Star Charlie Heaton‎, Collider, ‏31 במאי 2017 Borys Kit, ‏Alice Braga Joins 'New Mutants' as Rosario Dawson Exits (Exclusive)‎, ‏The Hollywood Reporter, ‏29 ביוני 2017 Christopher McKittrick, ‏From All We Had to X-Men: Josh Boone, a Busy Man, ‏Creative Screenwriting, ‏15 בדצמבר 2016 Mike Fleming Jr.‎, ‏The Fault In Our Stars Director To Helm X-Men Spinoff, ‏Deadline, ‏13 במאי 2015 Steve Weintraub, ‏Things We Learned About 'The New Mutants' from the CCXP Panel in Brazil, ‏Collider, ‏11 בדצמבר 2017 Eric Goldman, ‏New Mutants Movie Will Bring a Young Adult Vibe to the X-Men Universe, ‏IGN, ‏31 במרץ 2016 Drew Mcweeny, ‏EXCLUSIVE: Are these Josh Boone’s first three ‘New Mutants’?‎, ‏HitFix, ‏31 במרץ 2016 Adam Chitwood, ‏‘New Mutants’: Simon Kinberg Says Professor X Will Appear; Filming Could Begin Early 2017‎, ‏Collider, ‏10 במאי 2016 ג'וש בון, Warlock, אינסטגרם, 6 במאי 2016 Borys Kit, ‏'Fault in Our Stars' Writers Tackling 'X-Men' Spinoff 'New Mutants' (Exclusive)‎, ‏The Hollywood Reporter, ‏25 באוגוסט 2016 Spencer Perry, ‏EXCLUSIVE: An Animatic from the New Mutants Movie Lands Online!‎, ‏ComingSoon, ‏23 בנובמבר 2016 Sara Vilkomerson, ‏The New Mutants details revealed: X-Men franchise goes horror, ‏Entertainment Weekly, ‏25 במאי 2017 Jamie Lovett, ‏New Mutants Will Be A Young Adult Movie, ‏Comic Book, ‏6 בינואר 2016 EXCLUSIVE: Simon Kinberg and Olivia Munn Talk X-Men, New Mutants, and Gambit - Saturn Awards 2016 Mark Shanahan, ‏‘X-Men: The New Mutants’ set to begin filming in Boston‎, ‏The Boston Globe, ‏11 באפריל 2017 Pamela McClintock, ‏'Deadpool 2' Lands June 2018 Release Date‎, ‏The Hollywood Reporter, ‏22 באפריל 2017 James Whitbrook, ‏One X-Men Star Won't Be Part Of The New Mutants Movie After All, ‏Gizmodo, ‏16 במאי 2017 Borys Kit, ‏Rosario Dawson in Talks to Star in X-Men Spinoff 'New Mutants'‎, ‏The Hollywood Reporter, ‏25 במאי 2017 ג'וש בון, From Storyboard To Screen, אינסטגרם, 13 באוקטובר 2017 The New Mutants - Full Cast & Crew, ‏IMDb Spencer Perry, ‏The New Mutants Movie Begins Production Today!‎, ‏Coming Soon, ‏10 ביולי 2017 Mark Shanahan, ‏‘X-Men: The New Mutants’ set to begin filming in Boston‎, The Boston Globe, ‏11 באפריל 2017 Megan Peters, ‏X-Men: New Mutants Working Title Revealed, ‏Comic Book, ‏26 באפריל 2017 Daniel Krupa, ‏New Mutants Director on Why He's Making an X-Men Horror Film, ‏IGN, ‏13 באוקטובר 2017 ג'וש בון, That's a wrap, אינסטגרם, 16 בספטמבר 2017 Nate Walcott & Mike Mogis to Score Josh Boone's 'The New Mutants, ‏Film Music Reporter, ‏27 בדצמבר 2017 Brent Lang, ‏Fox's Stacey Snider Gets Candid About Netflix, Diversity and the Future of Wolverine, ‏Variety, ‏20 בספטמבר 2017 Haleigh Foutch, ‏'Deadpool 2' to Hit Theaters Early, But 'New Mutants' Delayed to 2019‎, ‏Collider, ‏11 בינואר 2018 Umberto Gonzales & Jeremy Fuster, ‏Fox Moves 'Deadpool 2' Release to Crowded May Against 'Avengers' and 'Solo'‎, ‏The Wrap, ‏11 בינואר 2018 Jeff Sneider, ‏"Deadpool 2" Pushed Up Two Weeks as "New Mutants" Moves to 2019 and Channing Tatum's "Gambit" Gets a Summer Date‎, ‏The Tracking Board, ‏11 בינואר 2018 Steve Weintraub, ‏Maisie Williams on Aardman Animation's 'Early Man', 'Departures' and 'The New Mutants'‎, ‏Collider, ‏14 בפברואר 2018 Ryan Parker & Borys Kit, ‏'X-Men' Shake-Up: 'Deadpool 2,' 'Gambit,' 'The New Mutants' Get New Dates (Exclusive)‎, ‏The Hollywood Reporter, ‏11 בינואר 2018 Borys Kit, ‏Will Disney Disrupt Fox's X-Men Movie Mega-Plans?‎, ‏The Hollywood Reporter, ‏27 בפברואר 2018 'Mulan' Release Pushed Back Amid Coronavirus Pandemic, The Hollywood Reporter (באנגלית)